Cezar Mititelu

Cezar Mititelu (1945–1999) var en rumensk filosof og antikommunist.

Mititelu ble født den 24. mars 1945 i Drăgușeni i Galați, og vokste opp i Bârlad. Han studerte først geografi ved Universitetet i Iași, men begynte å studere filosofi ved Universitetet i București i 1965. Ved avsluttet studium i 1973, nektet å ta imot arbeidet som gymnaslærer på landet som han ble tilbudt av staten, og nektet konsekvent å ha noe betalt arbeid, ettersom han mente at det ville frata ham sin moralske frihet. Derfor ble han dømt flere ganger etter den rumenske løsgjengerloven og tilbrakte tid i fengsel og på et psykiatrisk sykehus. Han ble løslatt etter at den franske avisen Libération publiserte «Le Diogène roumanin arreté», en artikkel av Thierry Wolton om ham. Alexandru Monciu-Sudinski, Mititelus gamle studiekamerat, gjorde også omverden oppmerksom på hans situasjon ved en sultestreik i 1978.

Mititelu var ikke marxist-leninist, men var påvirket av dialektikerne Platon, Hegel, Marx, Herzen, til og med Lenin.
Mititelu, som ikke hadde fast bopel etter at han ble ferdig med universitetsstudiene, har ikke etterlatt seg noe skriftlig materiale, noe som fikk ham bli sammenlignet med Diogenes fra Sino.

Han begikk selvmord den 9. juli 1999.

Mititelus saksmappe hos det rumenske hemmelige politi, Securitate, er på 737 sider.

 Referanser 

 Litteratur 
 Cicerone Ionițoiu, Victimele terorii comuniste. Arestați, torturați, întemnițați, uciși, Masina de scris, 2007, ISBN 973-99994-2-5; 978-973-8491-28-1
 Virgil Ierunca, Semnul mirării, București, editura Humanitas, 1995
 Nicolae Iuga, Securitatea, Cezarul și sfoara de câlți a lui Elie Wiesel, Cluj, editura Limes, 2012

Kategori:Rumenske filosofer
Kategori:Personer fra Galați
Kategori:Personer fra Vaslui
Kategori:Fødsler i 1954
Kategori:Dødsfall i 1999